Kosovski rat
Kosovski rat je bio oružani sukob na Kosovu koji je počeo krajem februara 1998. i trajao je do 11. juna 1999. U ratu su, kao suprostavljene strane, učestvovale snage Savezne Republike Jugoslavije (koju su u to doba činile republike Crna Gora i Srbija), koje su kontrolisale Kosovo prije rata i snaga kosovskih Albanaca poznate kao Oslobodilačka vojska Kosova (OVK), uz zračnu podršku NATO-a u završnici sukoba (od 24. marta 1999). Sukob je okončan 9. juna 1999. godine Kumanovskim sporazumom kojim su se jugoslovenske i srpske snage povukle sa Kosova nakon čega je međunarodna zajednica osigurala vojno prisustvo. Nakon rata dokumentovano je da tokom tog sukoba život izgubilo 13.517 ljudi. Jugoslovenske i srpske snage prouzrokovale su raseljavanje između 1,2 i 1,45 miliona kosovskih Albanaca. Poslije rata, oko 200.000 Srba, Roma i drugih stanovnika nealbanskog porijekla je napustilo Kosovo. Cilj SRJ bilo je zadržavanje statusa Kosova kao autonomnu pokrajinu u Srbiji, dok su kosovski Albanci željeli nezavisno Kosovo.